CELEX: 52015PC0463
Language: ro
Date: 2015-09-16
Title: Propunere de REGULAMENT AL CONSILIULUI amending Regulation (EU) 2015/323 of 2 March 2015 on the financial regulation applicable to the 11th European Development Fund

COMISIA EUROPEANĂ
            Bruxelles, 16.9.2015
            COM(2015) 463 final
            2015/0213(NLE)
            Propunere de
            REGULAMENT AL CONSILIULUI
            amending Regulation (EU) 2015/323 of 2 March 2015 on the financial regulation applicable to the 11th European Development Fund
            
               
         
         
            
               EXPUNERE DE MOTIVE
            
            
               1.
                     CONTEXTUL PROPUNERII
            
            
               Acordul intern de instituire a celui de al unsprezecelea Fond european de dezvoltare (al 11-lea FED) a intrat în vigoare la data de 1 martie 2015, după ratificarea sa de către toate statele membre.
            
            
               Cel de al 11-lea FED nu este inclus în bugetul UE, iar pachetul său financiar este stabilit în cadrul acordului intern, în schimb fondurile vor fi executate în conformitate cu Regulamentul financiar aplicabil celui de al 11-lea FED, care este aliniat la valoarea maximă cu Regulamentul financiar și cu normele de aplicare a acestuia.
            
            
               Regulamentul financiar al celui de al 11-lea FED a fost adoptat la 2 martie 2015 și a intrat în vigoare la data de 6 martie 2015. 
            
            
               Se propune o clarificare a dispozițiilor actuale. Aceasta reflectă experiența cea mai recentă în ceea ce privește conturile FED.
            
            
               Motivația care stă la baza modificării propuse de Comisie este prezentată în cele ce urmează.
            
            
               2.
                     CONȚINUTUL PROPUNERII
            
            
               Asigurarea că se păstrează, cu titlu gratuit și fără dobândă negativă, a conturilor FED ale Comisiei Europene [articolul 22 alineatul (3) din Regulamentul (UE) nr. 323/2015 al Comisiei Europene]:
            
            
               În conformitate cu articolul 22 alineatul (3) din Regulamentul (UE) nr. 323/2015 al Consiliului, contribuțiile la FED se varsă de către fiecare stat membru într-un cont special denumit „Comisia Europeană – Fondul european de dezvoltare”, deschis la banca centrală a statului membru respectiv sau la instituția financiară desemnată de acesta. 
            
            
               Ar trebui să se clarifice faptul că aceste conturi speciale deschise de către statele membre în numele Comisiei pentru depunerea contribuțiilor la FED, până când acestea trebuie să fie folosite pentru plăți, nu numai că trebuie să fie libere de orice taxe, ci și de orice dobânzi (pozitive sau negative). Scopul acestei dispoziții este de a se preveni pierderile pentru bugetul FED. Orice taxă aplicată acestor conturi ar fi echivalentă cu o reducere a fondurilor disponibile în cadrul bugetului FED. În acest sens, ar trebui evitate, de asemenea, dobânzile negative, întrucât acestea au același efect negativ ca și taxele. Prin urmare, se propune ca statul membru în cauză să compenseze bugetul FED pentru orice taxă ori dobândă negativă aplicată contului privind resursele FED pe care l-a deschis în numele Comisiei, în conformitate cu articolul 22 alineatul (3) din Regulamentul (UE) nr. 323/2015. 
            
            
               Acest amendament asigură în continuare faptul că bugetul FED nu este afectat în mod negativ prin Decizia 2014/337/UE (BCE/2014/23) a Băncii Centrale Europene din 5 iunie 2014
                  1
               , care prevede o rată negativă a dobânzii, ceea ce implică obligația de plată din partea unui titular de depozit la banca centrală națională relevantă (BCN), inclusiv dreptul acestei bănci de a debita în mod corespunzător contul de depozit guvernamental relevant, sau prin decizii similare adoptate de alte bănci centrale din UE, atunci când fondurile FED trebuie să fie păstrate în conformitate cu articolul 22 din Regulamentul (UE) nr. 323/2015 al Consiliului. În acest context, ar trebui să se reamintească faptul că, până în prezent, Comisia nu a solicitat statelor membre să remunereze conturile FED în cazul unor rate pozitive ale dobânzilor la depozit aplicate de BCE.
            
            
               2015/0213 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) nr. 323/2015 al Consiliului din 2 martie 2015 privind Regulamentul financiar aplicabil celui de al 11-lea Fond european de dezvoltare
            
            
               CONSILIUL UNIUNII EUROPENE,
            
            
               având în vedere Tratatul privind Uniunea Europeană și Tratatul privind funcționarea Uniunii Europene, 
            
            
               având în vedere Acordul intern între reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  2
                („Acordul intern”), în special articolul 10 alineatul (2),
            
         
         
            
               având în vedere propunerea Comisiei Europene,
            
            
               având în vedere avizul Curții de Conturi Europene
                  3
               ,
            
            
               având în vedere avizul Băncii Europene de Investiții cu privire la dispozițiile privind propria funcționare
                  4
               ,
            
            
               întrucât:
            
            
               (1)La 5 iunie 2014, Banca Centrală Europeană a adoptat o decizie
                  5
                care prevede o rată negativă a dobânzii, ceea ce implică obligația de plată din partea titularului de depozit către banca centrală națională relevantă (BCN), inclusiv dreptul acestei bănci de a debita în mod corespunzător contul de depozit guvernamental relevant. Alte bănci centrale din UE, în care fondurile FED trebuie să fie păstrate în conformitate cu articolul 22 din Regulamentul financiar aplicabil celui de al 11-lea FED, au adoptat măsuri similare.
            
            
               (2)În conformitate cu articolul 22 alineatul (3) din Regulamentul (UE) nr. 323/2015 al Consiliului din 2 martie 2015
                  6
                privind Regulamentul financiar aplicabil celui de a 11­lea Fond european de dezvoltare (al 11-lea FED), contribuțiile la FED se varsă de către fiecare stat membru într-un cont special denumit „Comisia Europeană – Fondul european de dezvoltare”, deschis la banca centrală a statului membru respectiv sau la instituția financiară desemnată de acesta. 
            
            
               (3)Ar trebui să se clarifice faptul că aceste conturi speciale deschise de către statele membre în numele Comisiei pentru depunerea contribuțiilor la FED, până când acestea trebuie să fie folosite pentru plăți, ar trebui să fie deținute libere de orice taxe ori dobânzi. Scopul acestei dispoziții este de a se preveni pierderile pentru bugetul FED. Orice taxă aplicată acestor conturi ar fi echivalentă cu o reducere a fondurilor disponibile în cadrul bugetului FED. În acest sens, ar trebui evitate, de asemenea, dobânzile negative, deoarece acestea au același efect negativ ca și taxele. Prin urmare, statul membru în cauză ar trebui să compenseze bugetul FED pentru orice taxă ori dobândă negativă aplicată contului privind resursele FED pe care l-a deschis în numele Comisiei, în conformitate cu articolul 22 alineatul (3) din Regulamentul (UE) nr. 323/2015.
            
            
               (4)Prin urmare, Regulamentul (UE) nr. 323/2015 ar trebui modificat în consecință.
            
            
               ADOPTĂ PREZENTUL REGULAMENT:
            
            
               Articolul 1
            
            
               Articolul 22 din Regulamentul (UE) nr. 323/2015 se înlocuiește cu următorul text:
            
            
               „Articolul 22
            
            
               Plata tranșelor
            
            
               1. Solicitările de contribuții utilizează mai întâi, succesiv, sumele stabilite pentru Fondurile europene de dezvoltare anterioare.
            
            
               2. Contribuțiile statelor membre se exprimă în euro și se plătesc în euro.
            
            
               3. Contribuția la care se face referire la articolul 21 alineatul (7) litera (a) se varsă de fiecare stat membru într-un cont special denumit „Comisia Europeană – Fondul european de dezvoltare” deschis la banca centrală a statului membru respectiv sau la instituția financiară desemnată de acesta. Suma totală a acestor contribuții rămâne în conturile speciale până când este necesar să se efectueze plățile. Comisia întreprinde cele necesare pentru a efectua retragerile din conturile speciale în așa fel încât să mențină o distribuție a activelor în aceste conturi corespunzătoare cheii de contribuție, astfel cum se prevede la articolul 1 alineatul (2) litera (a) din acordul intern.
            
            
               Contribuția la care se face referire la articolul 21 alineatul (7) litera (b) din prezentul regulament se creditează de către fiecare stat membru, în conformitate cu articolul 53 alineatul (1).
            
            
               4. Contul menționat la punctul 3 trebuie să fie menținut liber de orice taxe și dobânzi. 
            
            
               5. Fiecare stat membru compensează Comisia pentru orice taxe ori dobânzi negative aplicate acestui cont, în prima zi lucrătoare a celei de a doua luni de la aplicarea acestor taxe ori dobânzi negative.
            
            
               Articolul 2
            
         
         
            
               Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  2014/337/UE: Decizia Băncii Centrale Europene din 5 iunie 2014 privind remunerarea depozitelor, soldurilor și deținerilor de rezerve excedentare (BCE/2014/23), JO L 168, 7.6.2014, p. 115.
               
               
                  
                     (2)
                  JO L 210, 6.8.2013, p. 1.
               
               
                  
                     (3)
                  JO C […], […], p. […].
               
               
                  
                     (4)
                  JO C […], […], p. […].
               
               
                  
                     (5)
                  2014/337/UE: Decizia Băncii Centrale Europene din 5 iunie 2014 privind remunerarea depozitelor, soldurilor și deținerilor de rezerve excedentare (BCE/2014/23), JO L 168, 7.6.2014, p. 115.
               
               
                  
                     (6)
                  JO L 58, 3.3.2015, p.17.